Imtella' Settembru 2, 2021 Filmat: Godwin Agaba, Dr. Lucky Tran New York tinsab għarkupptejha minħabba l-għargħar li żviluppaw fl-Istati Uniti fl-aħħar jiem riżultat tal-uragan imlaqqam Ida. F'kitba fuq Twitter, il-Gvernatur ta' New York, Kathy Hochul, iddikjarat stat ta' emerġenza minħabba t-temp estrem. — Kathy Hochul (@GovKathyHochul) September 2, 2021 Intant, fi New Jersey, l-ilmijiet ħallew l-ewwel vittma. Raġel li skont rapporti għandu madwar 70 sena tilef ħajtu wara li l-vettura li kien fiha nbelgħet mill-ilmijiet fil-belt ta' Passaic. Miegħu kien hemm żewġ persuni oħram, li ġew salvati mill-Membri tal-Protezzjoni Ċivili li kienu fuq il-post biex jassistu.